钦定古今图书集成/明伦汇编/官常典/第296卷 > 《刘虞传论》后汉·书
## 钦定古今图书集成/明伦汇编/官常典/第296卷 > 《刘虞传论》后汉·书

论曰：“自帝室王公之胄，皆生长脂腴，不知稼穑，其能
厉行饬身，卓然不群者，或未闻焉。刘虞守道慕名，以
忠厚自牧”，美哉乎，《季汉》之名宗子也。若虞无间，同情
共力，纠人完聚，稸保燕蓟之饶；缮兵昭武，以临群雄
之隙。舍诸天运，征乎人文，则古之休烈，何远之有！